סלמאן אבו סיתה

כריכת הספר של סלמן אבו סיתה - Mapping My Return
מפת אזור ח'ירבת מעין אבו סיתה בשנת 1940
סלמאן אבו סיתה (בערבית: سلمان ابو ستة; נולד ב-1937) הוא מהנדס וגאוגרף פלסטיני, שעוסק במחקר, תיעוד ומיפוי של הכפרים הפלסטינים שחרבו במהלך מלחמת העצמאות.

==ביוגרפיה==
===משפחתו===
מוצאו של אבו סיתה הוא ממשפחת ג'רר, ששלטה החל מהמאה ה-18 בהרי שכם וחברון. המשפחה השתתפה במרד הפלאחים בארץ ישראל, ולאחר דיכוי מרד, בשנת 1838, אבראהים פאשא היגלה חלקים ממשפחת ג'רר. פלג ממשפחת ג'רר, משפחת/שבט אבו סיתה הוגלתה לח'ירבת מעין שבצפון הנגב, מזרחית לעבסאן אל-כבירה, כ-20 ק"מ דרומית מזרחית מעזה. חלקים אחרים של המשפחה הוגלו לעמקי סנור ודותן. אבו סיתה, בספרו מציע 2 גרסאות לשם אבו סיתה. סיתה בערבית ستة זו הספרה 6. אבו סיתה משמעו, אבי השישה. לדבריו, לסבא רבה שלו היו שישה בנים. גרסה שנייה על פי אבו סיתה היא שלסבא רבה שלו היו שישה שומרי ראש שהוא אמץ כבניו ומכאן השם אבו סיתה. אביו של סלמאן אבו סיתה, שיח' חסן אבו סיתה, ובן דודו חפרו בח'ירבת מעין באר בעומק 95 מטר, עד שהגיעו לשכבה עשירה במים. מעל הבאר הותקנה משאבה המופעלת על ידי מנוע דיזל. בשנת 1920 אביו גם הקים את בית הספר בכפר. סביב הכפר באביב, היו שדות חיטה גבוהה מאופק לאופק, כרמים ומטעי שקדים, תמרים תאנים וזיתים.

===ילדות ולימודים===
אבו סיתה נולד בשנת 1937 בח'ירבת מעין ולמד בבית הספר לילדי הבדואים בבאר שבע עד גיל 11. במהלך מבצע ברק, הוחלט לכבוש את ח'ירבת מעין, ומשם לפרוץ לכפר דרום שהיה נצור. המשימה הוטלה על מחלקה בפיקודו של אברהם אדן מהגדוד השמיני, בחטיבת הנגב של הפלמ"ח. אברהם אדן כתב בספרו "עד דגל הדיו" שהכפר נכבש בקלות ובקרב קצר, כמעט ללא התנגדות, במהלכו נהרגו שלושה צעירים. הפלוגה נכנסה לבית אבו סיתה שם מצאו רכוש רב, רהיטים, ספרים רבים ותמונות על הקירות. בשנת 2005 נפגש אדן עם פעיל השלום אורי דייוויס, בשליחתו של אבו סיתה, בביתו ברמת השרון. במפגש זה מסר לו אדן שתי תמונות שלקח שלל בזמן הקרב.

במהלך הקרב, אבו סיתה ומשפחתו ברחו לעיירה עבסאן, כקילומטר ממערב, שנכללה בהכיבוש המצרי של רצועת עזה. אבו סיתה המשיך את לימודיו התיכוניים במצרים, אחר כך למד הנדסה אזרחית באוניברסיטת קהיר וסיים בשנת 1958. משם עבר ללונדון, השלים תואר שני בתכנון ערים ואזורים ודוקטורט ביוניברסיטי קולג', המסונף לאוניברסיטת לונדון. בתום לימודיו עבד כמהנדס בלונדון, קנדה וכווית.

===מחקריו===
אבו סיטה עסק כ־40 שנה במחקר פלסטין שלפני הנכבה. הוא הסביר כי מטרתו היא ש"זיכרונותיה וזהותה של המולדת הכבושה לעולם לא יאבדו". אורי אבנרי אמר עליו שהוא "המומחה הבולט בעולם בנושא הנכבה" והיה עמו בקשרי ידידות. תהליך התיעוד החל כשהיה בן 22, כשלמד באנגליה.

לצורך מחקריו הקים אבו סיתה את עמותת Palestine Land Society בלונדון, העוסקת במחקר ואיסוף מידע על פלסטין, הארץ ואנשיה, זאת על ידי:
* תיעוד ההיסטוריה, הגאוגרפיה, התרבות והחברה של פלסטין;
* סקירת סוגיות משפטיות, כלכליות, חברתיות-פוליטיות ונושאים אחרים;
* הפצת מידע על ידי פרסום ספרים, מפות ועבודות אקדמיות בנושא;
* השתתפות בפורומים, אירועים, כנסים וישיבות הנוגעים לנושא.

בשנת 1998 פרסם את הספר The Palestinian Nakba 1948: The register of depopulated localities in Palestine, בו תיעד את כל הכפרים שנחרבו על ידי מדינת ישראל במהלך מלחמת העצמאות. בשנת 2010 פרסם אטלס בן 650 עמודים בשם "Atlas of Palestine, 1917- 1966". ובשנת 2016 פרסם את סיפורו האישי בספר "Mapping My Return". עמותת זוכרות בישראל גם נעזרה במחקריו לצורך הנצחת הכפרים הפלסטינים ההרוסים.

==פרסומיו==
===ספרים===
<div class="mw-content-ltr">
* The Palestinian Nakba 1948: The register of depopulated localities in Palestine (Occasional Return Centre studies) (1998 reprinted 2000), Palestinian Return Centre, 
* The Return Journey, (2007) Palestine Land Society, 
* [http://www.plands.org/en/maps-atlases/atlases/the-atlas-of-palestine Atlas of Palestine, 1917- 1966], Palestine Land Society (December 2010), 
* Mapping My Return, The American University in Cairo Press (May 2016), 
</div>

===מאמרים===
<div class="mw-content-ltr">
* [http://peacepalestine.wordpress.com/2007/12/04/salman-abu-sitta-traces-of-poison-israels-dark-history-revealed/ Peace Palestine] Traces of Poison: Israel’s Dark History Revealed
* [https://www.youtube.com/watch?v=EJrW-BhgMx0 Geography of Occupation]
* [http://www.palestineremembered.com/Acre/Right-Of-Return/ Palestine Remembered] Palestine Right Of Return, Sacred, Legal, and Possible
* [https://web.archive.org/web/20081006203621/http://www.jerusalemites.org/press_release/2005/7-6-2005.htm Jerusalemite] 7 June 2007 "Atlas of Palestine 1948: Reconstructing Palestine"
</div>

==קישורים חיצוניים==

* 
* - מאמר של סלמאן אבו סיתה שתרגום לעברית (תרגום: יוסף לאור)
* אורי דייוויס, [https://library.osu.edu/projects/hebrew-lexicon/99995-files/99995093/99995093-09-files/99995093-09-088-103.pdf בעקבות חרבו של אבו סיתה], מטעם, גיליון מספר 9
* 

==הערות שוליים==

קטגוריה:היסטוריונים פלסטינים
קטגוריה:מהנדסים
קטגוריה:פלסטינים שנולדו ב-1937